CELEX: C2004/300/75
Language: da
Date: 2004-12-04 00:00:00
Title: Dom afsagt af Retten i Første Instans den 30. september 2004 i sag T-246/02, Albano Ferrer de Moncada mod Kommissionen for De Europæiske Fællesskaber (Tjenestemænd — bedømmelse — forsinket udfærdigelse — erstatning for det lidte tab)

4.12.2004   
            
            
               DA
            
            
               Den Europæiske Unions Tidende
            
            
               C 300/38
            
         
      DOM AFSAGT AF RETTEN I FØRSTE INSTANS
   
   den 30. september 2004
   i sag T-246/02, Albano Ferrer de Moncada mod Kommissionen for De Europæiske Fællesskaber (1)
   
   (Tjenestemænd - bedømmelse - forsinket udfærdigelse - erstatning for det lidte tab)
   (2004/C 300/75)
   Processprog: fransk
   I sag T-246/02, Albano Ferrer de Moncada, tjenestemand ved Kommissionen for De Europæiske Fællesskaber, Luxembourg (Luxembourg), ved avocats G. Vandersanden, L. Levi og A. Finchelstein, mod Kommissionen for De Europæiske Fællesskaber (befuldmægtigede: C. Berardis-Kayser, bistået af avocat D. Waelbroeck, og med valgt adresse i Luxembourg), angående dels en påstand om annullation af den afgørelse, hvorved Kommissionen stiltiende afviste sagsøgerens ansøgning af 28. august 2001 om tildeling af erstatning som følge af forsinkelsen ved udfærdigelsen af bedømmelserne af sagsøgeren for referenceperioderne 1995/1997 og 1997/1999, og om fornødent af den afgørelse, hvorved Kommissionen stiltiende afviste sagsøgerens klage af 14. januar 2002, dels en påstand om erstatning for det tab, sagsøgeren har lidt som følge af den forsinkede udfærdigelse af disse bedømmelser, har Retten (Tredje Afdeling), sammensat af afdelingsformanden, J. Azizi, og dommerne M. Jaeger og F. Dehousse; justitssekretær: H. Jung, den 30. september 2004 afsagt dom, hvis konklusion lyder således:
   
               1)
            
            
               Kommissionen for De Europæiske Fællesskaber tilpligtes at betale sagsøgeren et beløb på 7 000 EUR ud over det beløb på 1 000 EUR, der allerede er tildelt af Kommissionen.
            
         
               2)
            
            
               I øvrigt frifindes Kommissionen.
            
         
               3)
            
            
               Kommissionen betaler sagens omkostninger.
            
         
      (1)  EFT C 247 af 12.10.2002.